text: না ফেরার দেশে চলে গেলেন সাংবাদিক তাপস দেব | ঠাকুরগাঁওয়ের খবর
  না ফেরার দেশে চলে গেলেন সাংবাদিক তাপস দেব
  প্রকাশিত হয়েছেঃ ০২:০০ AM, ২২ মার্চ ২০১৭
  ছাদেকুল ইসলাম রুবেল, গাইবান্ধা প্রতিনিধি : গাইবান্ধার গোবিন্দগঞ্জ প্রেসক্লাবের সাবেক সাধারন সম্পাদক ও মহিমাগঞ্জ কলেজের প্রাক্তন সহকারী অধ্যাপক ও গোবিন্দগঞ্জ উপজেলা আওয়ামীলীগের প্রাক্তন দপ্তর সম্পাদক তাপস দেব সোমবার রাত ১০টায় কলকাতার একটি হাসপাতালে চিকিৎসাধীন অবস্থায় পরলোকগমন করেছেন।
  ৫৪ বছর বয়সী তাপস দেব মৃত্যুকালে স্ত্রী ১পুত্র ও ১কন্যা সন্তান রেখে গেছেন।
  তিনি ২০১১-১২ সালে গোবিন্দগঞ্জ প্রেসক্লাবের সাধারন সম্পাদকের দায়িত্ব পালন করার পাশাপাশি দেবালয় বিজ্ঞান ক্লাব, সবুজ বাংলা উন্নয়ন সংস্থার নির্বাহী পরিচালক ও বাংলাদেশ হিন্দু,বৌদ্ধ,খ্রিষ্টান ঐক্য পরিষদ উপজেলা শাখার সদস্য ছিলেন।
  তাপস দেবের অকাল মৃত্যুতে গোবিন্দগঞ্জ প্রেসক্লাবের সভাপতি কৃষ্ণ কুমার চাকী, সাধারন সম্পাদক রবিউল কবির মনু, পুজা উদযাপন পরিষদ গোবিন্দগঞ্জ উপজেলা শাখার সাধারন সম্পাদক ও পৌর কাউন্সিলার রিমন কুমার তালুকদার, বাংলাদেশ হিন্দু,বৌদ্ধ,খ্রিষ্টান ঐক্য পরিষদ উপজেলা শাখার সভাপতি শৈনেন্দু মোহন রায় স্বপন, সাধারন সম্পাদক আশীষ কুমার দাশ রন্টু, সাংগঠনিক সম্পাদক নয়ন দত্ত,পলাশবাড়ী রিপোর্টারস ইউনিটির সাধারন সম্পাদক ও দৈনিক ভোরের ডাক পত্রিকার পলাশবাড়ী সংবাদদাতা ছাদেকুল ইসলাম রুবেল বিদেহী আত্মার শান্তি কামরা করে শোক সন্তোপ্ত পবিবাবের প্রতি সমবেদনা জ্ঞাপন করেছেন।